Когато седнах да се готвя за урока се замислих, как да разкажа на тези малки деца нещо толкова сложно и далечно от тях. Имах известни притеснения. Имах един ментор, който казваше, че ако не можеш да обясниш на едно дете какво работиш, значи си сбъркал работата си. И така, влизайки в обувките на 7 годишно дете реших, че през игра ще се получи най-добре. Процесът трябваше да е олекотен, да рисуваме и да си говорим. Така се и получи. Един учебен час прекаран с децата на земята в опит да нарисуваме нашия град, какво има в него, какви сгради има в него, какъв тип организации са тези сгради и от там какви са секторите и каква е ролята на всеки от тях. Децата много бързо се включиха в темата и участваха с желание и на място. Говорихме си за това какво правят НПО, какво е да си доброволец. Даже децата споделиха какви искат да станат като пораснат и как ще помагат през професиите си за различни каузи. Абсолютно впечатляващи деца!

**Hermina Emiryan**